நாகத்திப் பாலத்தினைக் கண்டவுடன் எனது நினைவலைகள் பின்னோக்கிப் பறக்கத் தொடங்கின. உமாமகேசுரனார் பற்றி ஏட்டில் படித்த எழுத்துக்கள், ஒவ்வொன்றும் உயிர்பெற்று கண்முன்னே வலம் வரத் தொடங்கின. தமிழவேள் உமாமகேசுவரனார் அவர்கள், பொதுவாக கரந்தைத் தமிழ்ச் சங்கத் தலைவர் என்ற நிலையிலேயே, இன்றைய மக்களால் அறியப்படுகிறார். ஆனால் உண்மையில் உமாமகேசுவரனார் அவர்கள் சங்கத் தலைவராக மட்டுமல்ல, தஞ்சாவூர் தாலுக்கா போர்டு தலைவராகவும் பன்னிரெண்டாண்டுகள் திறம்பட பணியாற்றிய பெருமைக்குரியவர்.